CELEX: 52014PC0376
Language: el
Date: 2014-06-24
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/001 EL/Nutriart)

|
			
		
		
		52014PC0376
		
			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/001 EL/Nutriart) /* COM/2014/0376 final - 2014/ () */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
ΠΛΑΙΣΙΟ
ΤΗΣ ΠΡΟΤΑΣΗΣ
1.           Οι
κανόνες που
εφαρμόζονται
σε
χρηματοδοτικές
συνεισφορές
από το
Ευρωπαϊκό
Ταμείο
Προσαρμογής στην
Παγκοσμιοποίηση
(ΕΤΠ)
διατυπώνονται
στον κανονισμό
(ΕΕ) αριθ. 1309/2013 του
Ευρωπαϊκού
Κοινοβουλίου και
του Συμβουλίου,
της 17ης
Δεκεμβρίου 2013,
για το
Ευρωπαϊκό Ταμείο
Προσαρμογής
στην
Παγκοσμιοποίηση
(2014-2020) και την κατάργηση
του κανονισμού
(ΕΚ) αριθ. 1927/2006[1] (στο
εξής
«κανονισμός
ΕΤΠ»).
2.           Οι
ελληνικές
αρχές υπέβαλαν
την αίτηση EGF/2014/001
EL/Nutriart για
χρηματοδοτική
συνεισφορά από
το ΕΤΠ, μετά τις απολύσεις
στη Nutriart Α.Β.Ε.Ε. και
σε 25
προμηθευτές
και κατάντη
παραγωγούς:
την ΑΡ. ΖΙΓΚΑΣ &
ΣΙΑ και 24 μη
μισθωτούς των
οποίων η
δραστηριότητα
έπαυσε και
εξαρτιόταν από
την κύρια
επιχείρηση
στην Ελλάδα.
3.           Ύστερα
από εξέταση
της εν λόγω
αίτησης, η
Επιτροπή
συμπέρανε,
σύμφωνα με
όλες τις
εφαρμοστέες
διατάξεις του
κανονισμού
ΕΤΠ, ότι
ικανοποιούνται
οι όροι για τη
χορήγηση
χρηματοδοτικής
συνεισφοράς από
το ΕΤΠ.
ΠΕΡΙΛΗΨΗ
ΤΗΣ ΑΙΤΗΣΗΣ
 Αίτηση ΕΤΠ: || EGF/2014/001 EL/Nutriart 
 Κράτος μέλος: || Ελλάδα 
 Οικείες περιφέρειες (επίπεδο NUTS 2): || Κεντρική Μακεδονία (EL 12) Αττική (EL 30) 
 Ημερομηνία υποβολής της αίτησης: || 5 Φεβρουαρίου 2014. 
 Ημερομηνία απόδειξης παραλαβής της αίτησης: || 14 Φεβρουαρίου 2014 
 Ημερομηνία αίτησης συμπληρωματικών πληροφοριών: || 19 Φεβρουαρίου 2014 
 Προθεσμία για την παροχή των συμπληρωματικών πληροφοριών: || 2 Απριλίου 2014 
 Προθεσμία για την ολοκλήρωση της αξιολόγησης: || 25 Ιουνίου 2014 
 Κριτήριο παρέμβασης: || Άρθρο 4 παράγραφος 1 στοιχείο α) του κανονισμού ΕΤΠ 
 Κύρια επιχείρηση: || Nutriart Α.Β.Ε.Ε. 
 Τομέας/-είς οικονομικής δραστηριότητας (Κλάδος της NACE αναθ. 2): || Κλάδος 10 («Βιομηχανία τροφίμων»)[2] 
 Αριθμός θυγατρικών, προμηθευτών και κατάντη παραγωγών: || 25 
 Περίοδος αναφοράς (τέσσερις μήνες): || 16 Ιουλίου 2013 – 16 Νοεμβρίου 2013 
 Αριθμός απολύσεων ή παύσεων δραστηριοτήτων κατά την περίοδο αναφοράς α): || 505 
 Αριθμός απολύσεων ή παύσεων δραστηριοτήτων πριν από την περίοδο αναφοράς β): || 3 
 Συνολικός αριθμός απολύσεων (α + β): || 508 
 Συνολικός εκτιμώμενος αριθμός στοχευόμενων δικαιούχων: || 508 
 Αριθμός στοχευόμενων νέων που βρίσκονται εκτός εκπαίδευσης, απασχόλησης ή κατάρτισης (ΕΕΑΚ): || 505 
 Δαπάνες για εξατομικευμένες υπηρεσίες (σε ευρώ) || 9 950 000 
 Δαπάνες για την εφαρμογή του ΕΤΠ[3] (σε ευρώ) || 210 000 
 Δαπάνες για την εφαρμογή του ΕΤΠ (%) || 2,07 
 Συνολικός προϋπολογισμός (σε ευρώ) || 10 160 000 
 Συνεισφορά του ΕΤΠ (60 %) (σε ευρώ) || 6 096 000 
ΑΞΙΟΛΟΓΗΣΗ
ΤΗΣ ΑΙΤΗΣΗΣ
Διαδικασία
4.           Οι
ελληνικές
αρχές υπέβαλαν
την αίτηση EGF/2014/001
EL/Nutriart στις 5
Φεβρουαρίου 2014,
εντός 12 εβδομάδων
από την
ημερομηνία
κατά την οποία
είχαν εκπληρωθεί
τα κριτήρια
παρέμβασης που
ορίζονται στα
εδάφια 6 έως 8
κατωτέρω. Η
Επιτροπή
επιβεβαίωσε
την παραλαβή
της αίτησης
μέσα σε δύο
εβδομάδες από
την ημερομηνία
υποβολής της
αίτησης στις 14
Φεβρουαρίου 2014. Η
Επιτροπή
ζήτησε
συμπληρωματικές
πληροφορίες από
τις ελληνικές
αρχές στις 19
Φεβρουαρίου 2014.
Οι ελληνικές
αρχές παρείχαν
αυτές τις
συμπληρωματικές
πληροφορίες
εντός έξι
εβδομάδων από
την ημερομηνία
της αίτησης. Η
προθεσμία των 12
εβδομάδων από την
παραλαβή της
πλήρους
αίτησης εντός
της οποίας η
Επιτροπή θα
πρέπει να
συμπληρώσει
την αξιολόγηση
της συμμόρφωσης
της αίτησης με
τις
προϋποθέσεις
για την παροχή
χρηματοδοτικής
συνεισφοράς
λήγει στις 25
Ιουνίου 2014.
Επιλεξιμότητα
της αίτησης
Οικείες
επιχειρήσεις
και δικαιούχοι
5.           Η
αίτηση αφορά 508
εργαζομένους
που απολύθηκαν
στη Nutriart Α.Β.Ε.Ε. («η
κύρια
επιχείρηση»)
και 25
προμηθευτές
και κατάντη
παραγωγούς:
την ΑΡ. ΖΙΓΚΑΣ &
ΣΙΑ και 24 μη μισθωτούς
των οποίων η
δραστηριότητα
έπαυσε και
εξαρτιόταν από
την κύρια
επιχείρηση. Η
κύρια
επιχείρηση
λειτουργούσε στον
οικονομικό
τομέα που
ταξινομείται
σύμφωνα με τη NACE
αναθ. 2[4]
στον κλάδο 10
«Βιομηχανία
τροφίμων». Οι
οικείες επιχειρήσεις
βρίσκονται
στις
περιφέρειες
επιπέδου NUTS[5] 2 της
Κεντρικής
Μακεδονίας (EL 12)
και της
Αττικής (EL 30).
 Επιχειρήσεις και αριθμός απολύσεων 
 Nutriart Α.Β.Ε.Ε. || 481 3 
 ΑΡ. ΖΙΓΚΑΣ & ΣIA 
 Συνολικός αριθμός επιχειρήσεων: 2 || Συνολικός αριθμός απολύσεων: || 484 
 Συνολικός αριθμός μη μισθωτών των οποίων έπαυσε η δραστηριότητα: || 24 
 Σύνολο (εργαζόμενοι και μη μισθωτοί): || 508 
Κριτήρια
παρέμβασης
6.           Οι
ελληνικές
αρχές υπέβαλαν
την αίτηση
δυνάμει του
κριτηρίου
παρέμβασης που
προβλέπεται
στο άρθρο 4
παράγραφος 1
στοιχείο α)
του κανονισμού
ΕΤΠ, σύμφωνα με
το οποίο
απαιτούνται
τουλάχιστον 500
απολύσεις εργαζομένων
ή παύση
δραστηριότητας
μη μισθωτών, κατά
τη διάρκεια
περιόδου
αναφοράς
τεσσάρων μηνών
σε επιχείρηση
κράτους
μέλους,
συμπεριλαμβανομένων
απολύσεων
εργαζομένων ή
παύσης
δραστηριότητας
μη μισθωτών
μεταξύ των
προμηθευτών
και των κατάντη
παραγωγών της.
7.           Η
περίοδος
αναφοράς των
τεσσάρων μηνών
διαρκεί από
τις 16 Ιουλίου 2013
έως τις 16
Νοεμβρίου 2013.
8.           Η
αίτηση αφορά:
–              
478
εργαζομένους
που απολύθηκαν[6]
στην κύρια
επιχείρηση
κατά την
περίοδο
αναφοράς των
τεσσάρων
μηνών·
–              
3
εργαζομένους
που απολύθηκαν
σε έναν
προμηθευτή της
κύριας
επιχείρησης
κατά την
περίοδο
αναφοράς των
τεσσάρων
μηνών· και
–              
24 μη
μισθωτούς[7] η
δραστηριότητα
των οποίων
έπαυσε κατά
την περίοδο
αναφοράς των
τεσσάρων
μηνών.
Υπολογισμός
απολύσεων και
παύσεων
δραστηριοτήτων
9.           Όσον
αφορά τους 481
εργαζομένους
που απολύθηκαν
στην κύρια
επιχείρηση και
στον
προμηθευτή, οι
απολύσεις
υπολογίστηκαν
από την
ημερομηνία της
εν τοις
πράγμασι καταγγελίας
της σύμβασης
απασχόλησης ή
της λήξης της.
10.         Όσον
αφορά τους 24 μη
μισθωτούς, η
ημερομηνία
παύσης των
δραστηριοτήτων
έχει
καθοριστεί
σύμφωνα με το
εθνικό δίκαιο
και είναι η
ημερομηνία
παύσης που δηλώθηκε
στις
φορολογικές
αρχές. 
Επιλέξιμοι
δικαιούχοι
11.         Εκτός
από τους
εργαζομένους
και τους μη
μισθωτούς που
προαναφέρθηκαν,
οι επιλέξιμοι
δικαιούχοι περιλαμβάνουν
3 εργαζομένους
που απολύθηκαν
πριν από την
περίοδο
αναφοράς των
τεσσάρων
μηνών. Οι εν
λόγω εργαζόμενοι
απολύθηκαν
μετά τη γενική
ανακοίνωση των
προβλεπόμενων
απολύσεων[8]
στις 21 Ιουνίου 2013.
Μπορεί να
αποδειχθεί
σαφής αιτιώδης
συνάφεια με το
γεγονός που
προκάλεσε τις
απολύσεις κατά
την περίοδο
αναφοράς.
12.         Ο
συνολικός
αριθμός των
επιλέξιμων
δικαιούχων είναι
508.
Συνάφεια
μεταξύ των
απολύσεων και
της παγκόσμιας
χρηματοπιστωτικής
και
οικονομικής
κρίσης που αναφέρεται
στον κανονισμό
(ΕΚ) αριθ. 546/2009
13.         Για
να αποδείξει
τη συνάφεια
μεταξύ των
απολύσεων και
των παύσεων
δραστηριοτήτων
και της
παγκόσμιας
χρηματοπιστωτικής
και
οικονομικής
κρίσης που
αναφέρονται
στον κανονισμό
(ΕΚ) αριθ. 546/2009, η
Ελλάδα
ισχυρίζεται
ότι η ελληνική
οικονομία
είναι επί έκτο
συναπτό έτος (2008-2013)
σε βαθιά ύφεση.
Σύμφωνα με την
ΕΛ.ΣΤΑΤ., την
Ελληνική
Στατιστική
Αρχή, από το 2008 το
ελληνικό ΑΕΠ
μειώθηκε κατά
25 %, η δημόσια
κατανάλωση κατά
21 % και η
ιδιωτική
κατανάλωση
κατά 32,3 %, ενώ η
ανεργία
αυξήθηκε κατά
20,6 %.
14.         Επιπλέον,
η μείωση του
ΑΕΠ έχει
διευρύνει το
χάσμα μεταξύ
του ελληνικού
κατά κεφαλήν
ΑΕΠ και του κατά
κεφαλήν ΑΕΠ
της ΕΕ,
ματαιώνοντας
την πρόοδο προς
την οικονομική
σύγκλιση που
σημείωσε η
Ελλάδα κατά
την περίοδο 1995-2007.
15.         Επιπλέον,
για να
αντεπεξέλθει
στις πληρωμές
εξωτερικού
χρέους, το 2008 η
ελληνική
κυβέρνηση
έλαβε
αντιλαϊκά
μέτρα, όπως η
αύξηση των
φορολογικών
εσόδων, ο
εξορθολογισμός
των δημόσιων
δαπανών και η
μείωση των
μισθών των
δημοσίων
υπαλλήλων. Οι
μισθοί στον
ιδιωτικό τομέα
έχουν επίσης μειωθεί,
σε μια
προσπάθεια να
αυξηθεί η
ανταγωνιστικότητα
της ελληνικής
οικονομίας.
Από το 2008 χιλιάδες
επιχειρήσεις
έχουν διακόψει
τις δραστηριότητές
τους και έχουν
κλείσει,
απολύοντας το
προσωπικό τους
και χιλιάδες
μη μισθωτοί
έχουν παύσει
τις δραστηριότητές
τους,
συμβάλλοντας
στην απότομη
αύξηση της ανεργίας.
Άμεση συνέπεια
του μειωμένου
εισοδήματος
ήταν η μείωση
της
κατανάλωσης.
16.         Το 2009 η
μείωση της
κατανάλωσης
των
νοικοκυριών
στην Ελλάδα
ακολούθησε την
ίδια αρνητική
τάση που σημειώθηκε
στην ΕΕ των 27. Το 2010
και το 2011
σημειώθηκε
ανάκαμψη της
κατανάλωσης
των
νοικοκυριών σε
επίπεδο ΕΕ των 27
και στη συνέχεια
ακολούθησε
πτώση το 2012. Η
κατανάλωση των
νοικοκυριών
στην Ελλάδα
παρουσιάζει
πτωτική πορεία
από την έναρξη
της
χρηματοπιστωτικής
και οικονομικής
κρίσης και τα
στοιχεία
επιδεινώνονται
κάθε χρόνο.
Κατανάλωση
νοικοκυριών
(ποσοστιαία
μεταβολή σε
σύγκριση με το
προηγούμενο
έτος)
   || 2008 || 2009 || 2010 || 2011 || 2012 
 ΕΕ των 27 || 0,44 || -1,67 || 1,04 || 0,26 || -0,74 
 Ελλάδα || 4,67 || -1,91 || -6,39 || -7,91 || -9,07 
17.         Σύμφωνα
με έκθεση της
ΕΛ.ΣΤΑΤ. για τα
εισοδήματα των
νοικοκυριών
και τις
συνθήκες
διαβίωσης, το 23 %
των Ελλήνων
ζούσε κάτω από
το όριο της
φτώχειας[9]
το 2012.
Συμβάντα
που προκαλούν
τις απολύσεις
και την παύση
δραστηριότητας
18.         Σύμφωνα
με τις
ελληνικές
αρχές, τα
συμβάντα που
οδήγησαν στις
απολύσεις
είναι κυρίως
τρία: 1) η μείωση
του διαθέσιμου
εισοδήματος
των νοικοκυριών
― εξαιτίας
της αύξησης
της
φορολογικής επιβάρυνσης,
της μείωσης
των μισθών
(τόσο των ιδιωτικών
όσο και των
δημοσίων
υπαλλήλων) και
της αύξησης
της ανεργίας ―
με αποτέλεσμα
τεράστια πτώση
στην αγοραστική
δύναμη· 2) οι
καθυστερούμενες
πληρωμές από τους
περισσότερους
πελάτες της Nutriart·
και 3) η δραστική
μείωση των
δανείων προς
επιχειρήσεις
και ιδιώτες
λόγω της
έλλειψης
ρευστότητας
των ελληνικών
τραπεζών.
19.         Η Nutriart
συστάθηκε το 2008
από την
εξαγορά και
συγχώνευση τριών
επιχειρήσεων:
της Κατσέλης Χ.
και Υιοί Α.Β.Ε.Ε. (κατασκευαστής
προϊόντων
αρτοποιίας),
της ΕΛΒΙΠΕΤ Α.Ε.
(εξειδικευμένη
σε προϊόντα
κατεψυγμένης
ζύμης για
επιχειρήσεις
εστίασης) και
της Αλλατίνη
Α.Β.Ε.Ε.
(επιχείρηση
που ιδρύθηκε
το 1836, γνωστή για
τα εξαιρετικής
ποιότητας
άλευρά της).
Έκτοτε η Nutriart
παρασκευάζει
προϊόντα
αρτοποιίας και
ζαχαροπλαστικής,
όπως πολύσπορο
ψωμί,
κριτσίνια,
μπέικ ρολς,
μικρά κέικ
(μάφιν),
μπισκότα
παλμιέ, κρουασάν
κ.λπ. για τελική
κατανάλωση,
καθώς και
κατεψυγμένη
και
διατηρημένη
ζύμη για
επιχειρήσεις
εστίασης.
20.         Λόγω
της μείωσης
της
αγοραστικής
δύναμης των
ελληνικών
νοικοκυριών
που ακολούθησε
τη συρρίκνωση
της ελληνικής
οικονομίας από
την έναρξη της
οικονομικής
και
χρηματοπιστωτικής
κρίσης, η
ζήτηση για προϊόντα
εκτός των
βασικών ειδών
διατροφής
σημείωσε
κατακόρυφη
πτώση. Ιδίως η
ζήτηση για
γλυκά προϊόντα
αρτοποιίας και
ζαχαροπλαστικής
μειώθηκε κατά
41 % το 2013 σε
σύγκριση με το
2008. Αυτή η μείωση
της ζήτησης
είχε άμεσο
αντίκτυπο στον
κύκλο εργασιών
της Nutriart, ο οποίος
μειώθηκε από 79,25
εκατ. ευρώ το 2010
σε 38,32 εκατ. ευρώ
το 2011 και
περαιτέρω σε 20,23
ευρώ το 2012. Το 2013
(από τον Ιανουάριο
έως τον Μάιο) ο
κύκλος
εργασιών της
επιχείρησης
ήταν μόλις 5,49
εκατ. ευρώ.
21.         Μια
άλλη συνέπεια
της ύφεσης της
ελληνικής
οικονομίας
ήταν η αύξηση
των
καθυστερήσεων
στις πληρωμές.
Οι
περισσότεροι
πελάτες της Nutriart
μετέθεσαν την ημερομηνία
λήξης των
λογαριασμών
από 120 σε 240 ημέρες,
πράγμα που
οδήγησε σε
έλλειψη
ταμειακών ροών
στη Nutriart.
22.         Για
να διορθώσει
την έλλειψη
ταμειακών
ροών, η Nutriart ζήτησε
οικονομική
βοήθεια από
τις τράπεζες,
χωρίς επιτυχία.
Σύμφωνα με την
Τράπεζα της
Ελλάδος, από το
2010 ο ετήσιος
ρυθμός αύξησης
των δανείων
προς τα νοικοκυριά
και τις
επιχειρήσεις
(εξαιρουμένων
των χρηματοπιστωτικών
επιχειρήσεων)
είναι
αρνητικός,
λόγω έλλειψης
ρευστότητας
στις ελληνικές
τράπεζες. 
23.         Η
μείωση του
κύκλου
εργασιών που
προέκυψε από
την πτώση στην
κατανάλωση, σε
συνδυασμό με
τις καθυστερήσεις
στις πληρωμές
και τους
ανεξόφλητους
λογαριασμούς,
καθώς και με τη
συρρίκνωση των
δανείων
κατέστησαν ατελέσφορες
τις
προσπάθειες
της Nutriart να
εξεύρει λύση
και έληξαν με
την αίτηση της
επιχείρησης
για πτώχευση
και τις
επακόλουθες
απολύσεις.
Αναμενόμενος
αντίκτυπος των
απολύσεων όσον
αφορά την
οικονομία και την
απασχόληση σε
τοπικό,
περιφερειακό ή
εθνικό επίπεδο
24.         Οι
απολύσεις
έγιναν στην
Αττική (60 %) και
την Κεντρική
Μακεδονία (40 %).
Οι ελληνικές
αρχές
ισχυρίζονται ότι
οι απολύσεις
στη Nutriart θα
επιδεινώσουν
περαιτέρω την
κατάσταση της
ανεργίας, που
έχει ήδη
οξυνθεί λόγω
της
οικονομικής
και χρηματοπιστωτικής
κρίσης και
φαίνεται να
είναι ιδιαίτερα
εύθραυστη και
στις δύο
περιφέρειες.
Κατά το τέταρτο
τρίμηνο του 2013 το
ποσοστό
ανεργίας στην
Αττική ήταν 28,2 %,
ενώ στην
Κεντρική
Μακεδονία ήταν
30,3 %[10].
Επιπλέον, και
στις δύο
περιοχές
υπάρχει
έλλειψη θέσεων
εργασίας σε
σύγκριση με
τον υψηλό
αριθμό των
ατόμων που
αναζητούν
εργασία. Ως εκ
τούτου, πάνω
από το 70 % των
ανέργων είναι
άνεργοι για
διάστημα μεγαλύτερο
των 12 μηνών. Στην
Κεντρική
Μακεδονία η
κατάσταση των
νέων που
αναζητούν
εργασία είναι
ιδιαίτερα σοβαρή,
δεδομένου ότι
το ποσοστό
ανεργίας των
νέων ανέρχεται
σε 60,4 %.
25.         Ως
αποτέλεσμα των
πτωχεύσεων των
επιχειρήσεων,
όπως αυτή της Nutriart
Α.Β.Ε.Ε., στον
δευτερογενή
οικονομικό
τομέα η
ελληνική οικονομία
είναι σε
διαδικασία
«αποεπένδυσης»
(δηλ. χάνει το
παραγωγικό της
δυναμικό).
Σύμφωνα με τον
ΟΟΣΑ, οι
ακαθάριστες
επενδύσεις
παγίου
κεφαλαίου[11]
μειώθηκαν κατά
20 % την περίοδο
2008-2013. Οι απολύσεις
στη Nutriart θα
αυξήσουν τον
αριθμό των
ατόμων που
αναζητούν
εργασία στην
επικράτεια,
ενώ η απώλεια
παραγωγικού
δυναμικού που
συνδέεται με
την πτώχευση
της επιχείρησης
θα μειώσει τον
αριθμό των
διαθέσιμων θέσεων
εργασίας. Ως εκ
τούτου, μπορεί
να θεωρηθεί ότι
οι απολύσεις
έχουν
σημαντικό
αρνητικό
αντίκτυπο στην
περιφερειακή
και τοπική
οικονομία.
26.         Επιπλέον,
η Αττική
αντιπροσωπεύει
το 43 % του ελληνικού
ΑΕΠ· ως εκ
τούτου, ο
αντίκτυπος του
κλεισίματος
επιχειρήσεων
με έδρα στην εν
λόγω
περιφέρεια επηρεάζει
το σύνολο της
ελληνικής
οικονομίας.
Στοχευόμενοι
δικαιούχοι και
προτεινόμενες
δράσεις
Στοχευόμενοι
δικαιούχοι
27.         Η
κατανομή των
στοχευόμενων
εργαζομένων
και μη μισθωτών
κατά φύλο,
εθνικότητα και
ηλικιακή ομάδα
έχει ως εξής:
 Κατηγορία || Αριθμός στοχευόμενων δικαιούχων 
 Φύλο: || Άνδρες: || 337 || (66,34 %) 
   || Γυναίκες: || 171 || (33,66 %) 
 Ιθαγένεια: || Υπήκοοι της ΕΕ: || 501 || (98,62 %) 
   || Υπήκοοι χωρών εκτός ΕΕ: || 7 || (1,38 %) 
 Ηλικιακή ομάδα: || 15-24 ετών: || 1 || (0,20 %) 
   || 25-29 ετών: || 27 || (5,31 %) 
   || 30-54 ετών: || 439 || (86,42 %) 
   || 55-64 ετών: || 41 || (8,07 %) 
   || άνω των 64 ετών: || 0 || (0,00 %) 
28.         Ο
εκτιμώμενος
αριθμός των
στοχευόμενων
εργαζομένων
και μη
μισθωτών που
αναμένεται να
συμμετάσχουν
στα μέτρα
είναι 508. 
29.         Οι
ελληνικές
αρχές θα
παράσχουν
εξατομικευμένες
υπηρεσίες με
τη
συγχρηματοδότηση
του ΕΤΠ σε έως 505
νέους εκτός
εκπαίδευσης,
απασχόλησης ή
κατάρτισης
(ΕΕΑΚ) κάτω της
ηλικίας των 30
ετών κατά την
ημερομηνία της
υποβολής της
αίτησης,
δεδομένου ότι
όλες οι
απολύσεις που
αναφέρονται
στο σημείο 8
λαμβάνουν χώρα
στις
περιφέρειες
επιπέδου NUTS 2 της
Κεντρικής
Μακεδονίας (EL 12)
και της
Αττικής (EL 30), που
είναι επιλέξιμες
σύμφωνα με την
Πρωτοβουλία
για την απασχόληση
των νέων.
30.         Επομένως,
ο συνολικός
εκτιμώμενος
αριθμός των στοχευόμενων
δικαιούχων που
αναμένεται να
συμμετάσχουν
στα μέτρα,
συμπεριλαμβανομένων
των ΕΕΑΚ, είναι
1 013.
Επιλεξιμότητα
των
προτεινόμενων
δράσεων
31.         Οι
εξατομικευμένες
υπηρεσίες που
πρόκειται να παρασχεθούν
σε
εργαζομένους
που
απολύθηκαν, σε
μη μισθωτούς η
δραστηριότητα
των οποίων
έχει παύσει
και σε ΕΕΑΚ
συνίστανται
στις ακόλουθες
δράσεις που
συνδυάζονται
για να
διαμορφώσουν
μια
συντονισμένη
δέσμη
εξατομικευμένων
υπηρεσιών. 
–              
Επαγγελματικός
προσανατολισμός: Αυτό το
συνοδευτικό
μέτρο, το οποίο
θα προσφερθεί
σε όλους τους
συμμετέχοντες,
καλύπτει τα
εξής στάδια:           
1 Πληροφορίες
που απευθύνονται
σε ΕΕΑΚ.
Αντίθετα με
ό,τι συμβαίνει
με τους 508
στοχευόμενους
εργαζομένους
που έχουν ήδη
προσδιοριστεί
(πρώην
εργαζόμενοι,
προμηθευτές
και κατάντη
παραγωγοί της
NUTRIART), απομένει να
οριστεί η
ομάδα των
στοχευόμενων
ΕΕΑΚ. Μεταξύ
άλλων
κριτηρίων για
την επιλογή
των
στοχευόμενων
ΕΕΑΚ, οι
ελληνικές
αρχές θα
χρησιμοποιήσουν
τις
προσκλήσεις
υποβολής
προσφορών. Για
τον σκοπό αυτό,
προτίθενται να
ξεκινήσουν
εκστρατείες
πληροφόρησης
που αφορούν
ειδικά τους
ΕΕΑΚ.    
2 Υποδοχή και
εγγραφή. Το
πρώτο μέτρο
που παρέχεται
σε όλους τους
συμμετέχοντες
(εργαζομένους
και ΕΕΑΚ)
περιλαμβάνει
πληροφορίες
για τις διαθέσιμες
υπηρεσίες και
τα προγράμματα
κατάρτισης,
καθώς και για
τις απαιτήσεις
δεξιοτήτων και
κατάρτισης.
3 Αξιολόγηση
δεξιοτήτων και
προσωπικά και
επαγγελματικά
έγγραφα. Αυτό
έχει στόχο να
βοηθήσει τους
εργαζομένους
και τους ΕΕΑΚ
να
προσδιορίσουν
τις δεξιότητές
τους και τις
ευκαιρίες που
σχετίζονται με
τα δικά τους
ενδιαφέροντα
και να
καταρτίσουν
ένα ρεαλιστικό
σχέδιο
σταδιοδρομίας.
Η αξιολόγηση
δεξιοτήτων συνεπάγεται
εντατικές και
εξατομικευμένες
συμβουλές,
διαρθρωμένες
υπό τη μορφή
διαδρομής που
αποτελείται
από διάφορα
στάδια στα
οποία ο
εργαζόμενος
και ο
σύμβουλος
ασχολούνται με
ένα θέμα (π.χ. ευκαιρίες,
ενδιαφέροντα,
ανάλυση των
κινήτρων και των
προσδοκιών,
εμπόδια κ.λπ.). Με
βάση αυτές τις
εκτιμήσεις,
συντάσσεται
ένα προσωπικό
και
επαγγελματικό
έγγραφο, το
οποίο
περιλαμβάνει
σύνοψη των
δεξιοτήτων του
συμμετέχοντος,
το προσωπικό
του έργο και
ένα σχέδιο
δράσης.       
4 Υποστήριξη
για την
αναζήτηση
εργασίας και επαγγελματικός
προσανατολισμός.
Αυτό
περιλαμβάνει:
1) κατάρτιση σε
οριζόντια ζητήματα,
όπως ανάπτυξη
κοινωνικών
δεξιοτήτων,
προσαρμογή σε
νέες
καταστάσεις,
λήψη
αποφάσεων·
2) βοήθεια στην
αναζήτηση
εργασίας,
περιλαμβανομένων
πληροφοριών
για τις
διαθέσιμες θέσεις
εργασίας,
ενεργής
έρευνας των
τοπικών και περιφερειακών
ευκαιριών
απασχόλησης,
τεχνικών αναζήτησης
εργασίας και
κατάρτισης στη
σύνταξη βιογραφικών
σημειωμάτων
και
συνοδευτικών
επιστολών και
στον τρόπο
προετοιμασίας
για μια συνέντευξη
εργασίας· (3) επαγγελματικός
προσανατολισμός:
οι σύμβουλοι
θα παράσχουν
επαγγελματική
καθοδήγηση
στους απολυμένους
εργαζομένους
και θα τους
κατευθύνουν σε
συγκεκριμένες
θέσεις
εργασίας.         
5 Καθοδήγηση
όσον αφορά την
απασχόληση.
Επίσης, οι
σύμβουλοι θα
συνοδεύουν
τους εργαζομένους
και τους ΕΕΑΚ
κατά την
εφαρμογή των
διαδρομών
κατάρτισης και
των ατομικών
σχεδίων επανένταξης
στην
απασχόληση.        
6 Παρακολούθηση. Παρέχει
παρακολούθηση
των
συμμετεχόντων
κατά τη
διάρκεια των
έξι μηνών που
ακολουθούν τη
λήξη της
εφαρμογής των
μέτρων. 
–              
Κατάρτιση,
επανακατάρτιση
και
επαγγελματική
κατάρτιση. Το μέτρο αυτό
συνίσταται
στην παροχή
μαθημάτων επαγγελματικής
κατάρτισης σε
εργαζομένους
και ΕΕΑΚ, τα
οποία
αντιστοιχούν
στις ανάγκες
τους, όπως
αυτές
προσδιορίζονται
κατά τη
διάρκεια της
δραστηριότητας
επαγγελματικής
παροχής
συμβουλών, και
σε τομείς με καλές
προοπτικές
εξέλιξης, οι
οποίοι
αντιστοιχούν
σε
αναγνωρισμένες
ανάγκες στην
αγορά
εργασίας. Τα
μαθήματα
κατάρτισης θα
μπορούσαν
επίσης να συμπληρώνονται
με πρακτική
άσκηση. 
–              
Ειδικές
συμβουλευτικές
υπηρεσίες με
στόχο την επιχειρηματικότητα
και την ανάπτυξη
«φυτωρίου
επιχειρήσεων». Αυτό θα
περιλαμβάνει
ειδικές
συμβουλευτικές
υπηρεσίες με
στόχο την
επιχειρηματικότητα,
εστιασμένες σε
επιχειρήσεις
«λιγότερο
παραδοσιακές»
και στην
ανάπτυξη
«φυτωρίου
επιχειρήσεων».
Το «φυτώριο
επιχειρήσεων»
είναι μια δομή
η οποία θα
παράσχει πιο
συγκεκριμένο
και ολοκληρωμένο
φάσμα
συμβουλών,
προωθώντας μία
ή διάφορες ομάδες
νέων
αλληλένδετων
επιχειρήσεων,
επιτρέποντας
τη δικτύωση
των
συμμετεχόντων
και, ως εκ τούτου,
τη συνεργασία
τους στο
επιχειρηματικό
περιβάλλον
(αποτελεσματικότερη
επίλυση
προβλημάτων
από κοινού,
ανταλλαγή
εμπειριών και
ορθών
πρακτικών κ.λπ.).
Με τη δομή αυτή
επιδιώκεται να
υποστηριχθούν
οι επιχειρηματίες
των οποίων οι
επιχειρήσεις,
ως λιγότερο
παραδοσιακές,
μπορούν να
επωφεληθούν
περισσότερο
από τη χρήση
νέων
τεχνολογιών·
από πιο
καινοτόμους
προσεγγίσεις κ.λπ.
Οι
συμμετέχοντες
που
ενδιαφέρονται
να ιδρύσουν επιχείρηση
θα λάβουν
γενική
υποστήριξη και
συμβουλές όσον
αφορά την
επιχειρηματικότητα
στο πλαίσιο
του μέτρου του
επαγγελματικού
προσανατολισμού.
Εκτιμάται ότι
περίπου 150 από
τους
συμμετέχοντες
στις συνεδρίες
καθοδήγησης με
στόχο την
ίδρυση
επιχείρησης θα
έχουν μια δική
τους
επιχειρηματική
ιδέα η οποία
πρέπει να
είναι αρκετά
ώριμη για να
καταστεί δυνατή
η σύσταση
επιχείρησης,
ωστόσο δεν θα
προταθούν σε
όλους τους
συμμετέχοντες
οι υπηρεσίες
του «φυτωρίου», εφόσον
το «φυτώριο»
προορίζεται
για
καινοτόμους επιχειρήσεις.
–              
Συνεισφορά
για τη σύσταση
επιχείρησης: οι
εργαζόμενοι ή
οι ΕΕΑΚ που
ιδρύουν δική
τους επιχείρηση
θα λαμβάνουν
έως 15 000 ευρώ ως
συνεισφορά για
την κάλυψη των
δαπανών
ίδρυσης. Στην
Ελλάδα, μία από
τις
σημαντικότερες
δυσκολίες που
αντιμετωπίζουν
οι
επιχειρηματίες
κατά τη
σύσταση
επιχείρησης
είναι η
πρόσβαση σε
χρηματοδότηση.
Οι τράπεζες,
λόγω της
έλλειψης
ρευστότητας,
απορρίπτουν
την πλειονότητα
των αιτήσεων
δανείου. Το
μέτρο αυτό
αποσκοπεί στην
προώθηση της
επιχειρηματικότητας
μέσω της εν λόγω
χρηματοδοτικής
υποστήριξης.
–              
Επίδομα
αναζήτησης
εργασίας.
Για την κάλυψη
των δαπανών
που
πραγματοποιούνται
κατά τη
συμμετοχή τους
στο μέτρο
επαγγελματικού
προσανατολισμού
οι δικαιούχοι
θα λαμβάνουν 50
ευρώ ανά ημέρα
συμμετοχής.
Κατά τη
διάρκεια
κατάρτισης το
επίδομα θα
είναι 7,5 ευρώ ανά
ώρα.
–              
Επίδομα
κινητικότητας. Οι
εργαζόμενοι ή
οι ΕΕΑΚ που θα
αποδέχονται
θέση εργασίας
που
συνεπάγεται
αλλαγή του
τόπου διαμονής
τους θα
λαμβάνουν κατ’
αποκοπή ποσό 2 000
ευρώ για την
κάλυψη των
αναγκαίων
δαπανών.
32.         Οι
προτεινόμενες
δράσεις που
περιγράφονται
εδώ αποτελούν
ενεργητικά
μέτρα της
αγοράς
εργασίας, τα
οποία
εντάσσονται
στο πλαίσιο
των επιλέξιμων
δράσεων που
ορίζονται στο
άρθρο 7 του
κανονισμού του
ΕΤΠ. Οι δράσεις
αυτές δεν
υποκαθιστούν
τα παθητικά
μέτρα
κοινωνικής
προστασίας.
33.         Οι
ελληνικές
αρχές
επιβεβαίωσαν
ότι καμία από
αυτές τις
δράσεις δεν
εμπίπτει στην
αρμοδιότητα των
επιχειρήσεων
βάσει του
εθνικού
δικαίου ή συλλογικών
συμφωνιών.
Εκτιμώμενος
προϋπολογισμός
34.         Το
εκτιμώμενο
συνολικό
κόστος
ανέρχεται σε
10 160 000 ευρώ, εκ των
οποίων οι
δαπάνες για
τις εξατομικευμένες
υπηρεσίες σε
9 950 000 ευρώ και οι
δαπάνες για δραστηριότητες
προετοιμασίας,
διαχείρισης,
ενημέρωσης και
δημοσιότητας,
ελέγχου και
υποβολής εκθέσεων
σε 210 000 ευρώ.
35.         Η
συνολική
χρηματοδοτική
συνεισφορά που
ζητείται από
το ΕΤΠ είναι
6 096 000 ευρώ (60 % του
συνολικού
κόστους).
 Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) (*) || Σύνολο εκτιμώμενου κόστους (σε ευρώ) (**) 
 Εξατομικευμένες υπηρεσίες (δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ) 
 Επαγγελματικός προσανατολισμός (Επαγγελματική παροχή συμβουλών) || 1 013 || 1 246 || 1 262 500 
 Κατάρτιση, επανακατάρτιση και επαγγελματική κατάρτιση || 1 013 || 2 962 || 3 000 000 
 Ειδικές συμβουλευτικές υπηρεσίες με στόχο την επιχειρηματικότητα και την ανάπτυξη «φυτωρίου επιχειρήσεων» || 70 || 2 500 || 175 000 
 Συνεισφορά για τη σύσταση επιχείρησης (Επίδομα μη μισθωτού) || 150 || 15 000 || 2 250 000 
 Μερικό σύνολο (α): || – || 6 687 500· 
 (67,21 %) 
 Επιδόματα και κίνητρα (δράσεις σύμφωνα με το άρθρο 7 παράγραφος 1 στοιχείο β) του κανονισμού ΕΤΠ) 
 Επιδόματα αναζήτησης εργασίας || 1 013 || 3 023 || 3 062 500 
 Επίδομα κινητικότητας || 100 || 2 000 || 200 000 
 Μερικό σύνολο (β): || – || 3 262 500· 
 (32,79 %) 
 Δραστηριότητες προετοιμασίας, διαχείρισης, ενημέρωσης και δημοσιότητας, καθώς και δραστηριότητες ελέγχου: 
 1. Δραστηριότητες προετοιμασίας || – || 40 000 
 2. Διαχείριση || – || 40 000 
 3. Ενημέρωση και δημοσιότητα || – || 100 000 
 4. Έλεγχος και υποβολή εκθέσεων || – || 30 000 
 Μερικό σύνολο (γ): || – || 210 000· 
 (2,07 %) 
 Συνολικό κόστος (α + β + γ): || – || 10 160 000 
 Συνεισφορά ΕΤΠ (60 % των συνολικών δαπανών) || – || 6 096 000 
(*)
Για την
αποφυγή
δεκαδικών
ψηφίων το
εκτιμώμενο
κόστος ανά
εργαζόμενο
έχει στρογγυλοποιηθεί.
Ωστόσο, η
στρογγυλοποίηση
δεν επηρεάζει
το συνολικό
κόστος κάθε
μέτρου, το
οποίο παραμένει
ως έχει στην
αίτηση που
υπέβαλε η
Ελλάδα.
(**) Η
διαφορά των
συνόλων
αποδίδεται στη
στρογγυλοποίηση.
36.         Το
κόστος των
δράσεων που
προσδιορίζονται
στον ανωτέρω
πίνακα ως
δράσεις
σύμφωνα με το
άρθρο 7 παράγραφος 1
στοιχείο β)
του κανονισμού
ΕΤΠ δεν υπερβαίνει
το 35 % του
συνολικού
κόστους της
συντονισμένης
δέσμης
εξατομικευμένων
υπηρεσιών. Οι
ελληνικές
αρχές επιβεβαίωσαν
ότι οι δράσεις
αυτές
προϋποθέτουν την
ενεργό
συμμετοχή των
στοχευόμενων
δικαιούχων σε
δραστηριότητες
αναζήτησης
εργασίας ή
κατάρτισης.
37.         Οι
ελληνικές
αρχές
επιβεβαίωσαν
ότι το κόστος
των επενδύσεων
για την
αυτοαπασχόληση,
τη σύσταση επιχειρήσεων
και την
ανάκτηση
επιχειρήσεων
από εργαζομένους
δεν θα
υπερβαίνει τα
15 000 ευρώ ανά
δικαιούχο. 
Περίοδος
επιλεξιμότητας
των δαπανών
38.         Οι
ελληνικές
αρχές άρχισαν
να παρέχουν
τις εξατομικευμένες
υπηρεσίες προς
τους
στοχευόμενους
δικαιούχους
στις 30 Απριλίου
2014. Οι δαπάνες
σχετικά με τις
δράσεις που
αναφέρονται
στο σημείο 31, ως
εκ τούτου,
είναι
επιλέξιμες για
χρηματοδοτική
συνεισφορά από
το ΕΤΠ από την 30ή
Απριλίου 2014 έως
την 30ή Απριλίου
2016. 
39.         Οι
ελληνικές
αρχές άρχισαν
να
επιβαρύνονται
με τις
διοικητικές
δαπάνες για
την εφαρμογή
του ΕΤΠ στις 31
Μαρτίου 2014. Οι
δαπάνες για
τις
δραστηριότητες
προετοιμασίας,
διαχείρισης,
ενημέρωσης και
δημοσιότητας,
ελέγχου και
υποβολής
εκθέσεων, ως εκ
τούτου, είναι
επιλέξιμες για
χρηματοδοτική
συνεισφορά από
το ΕΤΠ από την 31η
Μαρτίου 2014 έως
την 31η
Οκτωβρίου 2016.
Συμπληρωματικότητα
με τις δράσεις
που χρηματοδοτούνται
από εθνικά ή
ενωσιακά
ταμεία
40.         Οι
ελληνικές
αρχές ανέφεραν
ότι η
χρηματοδοτική συνεισφορά
από το ΕΤΠ δεν
αντικαθιστά
δράσεις που
είναι υποχρεωτικές
για τις
οικείες
επιχειρήσεις
βάσει του εθνικού
δικαίου ή
σύμφωνα με
συλλογικές
συμφωνίες. 
41.         Η
πηγή της
εθνικής
συγχρηματοδότησης
ή προχρηματοδότησης
είναι το
Πρόγραμμα
Δημοσίων
Επενδύσεων του
Υπουργείου
Ανάπτυξης.
42.         Οι
ελληνικές
αρχές ανέφεραν
ότι τα μέτρα
που
περιγράφονται
παραπάνω και
τα οποία
λαμβάνουν
χρηματοδοτική
συνεισφορά από
το ΕΤΠ δεν θα
λαμβάνουν
επίσης
χρηματοδοτική
συνεισφορά από
άλλα
χρηματοδοτικά
μέσα της
Ένωσης.
Διαδικασίες
για την παροχή
συμβουλών προς
τους στοχευόμενους
δικαιούχους ή
τους
εκπροσώπους
τους ή τους
κοινωνικούς εταίρους,
καθώς και τις
τοπικές και
περιφερειακές αρχές
43.         Οι
ελληνικές
αρχές ανέφεραν
ότι η
συντονισμένη δέσμη
εξατομικευμένων
υπηρεσιών έχει
καταρτιστεί σε
διαβούλευση με
τους
εκπροσώπους
των στοχευόμενων
δικαιούχων και
το συνδικάτο
της ΓΣΕΕ[12],
καθώς και τον
Ελληνικό
Σύνδεσμο
Επιχειρήσεων.
Τον Δεκέμβριο
του 2013 η
προτεινόμενη
αίτηση συζητήθηκε
σε αρκετές
συναντήσεις με
τους
κοινωνικούς εταίρους,
οι οποίοι
ερωτήθηκαν
σχετικά με
διάφορα θέματα
που συνδέονται
με το
περιεχόμενο
της
ολοκληρωμένης
δέσμης μέτρων.
Συστήματα
διαχείρισης
και ελέγχου
44.         Η
αίτηση
περιέχει
λεπτομερή
περιγραφή του
συστήματος
διαχείρισης
και ελέγχου,
που
προσδιορίζει τις
ευθύνες των
εμπλεκόμενων
φορέων. Η
Ελλάδα γνωστοποίησε
στην Επιτροπή
ότι η
διαχείριση και
ο έλεγχος της
χρηματοδοτικής
συνεισφοράς θα
πραγματοποιούνται
από τους ίδιους
φορείς που
διαχειρίζονται
και ελέγχουν
τη χρηματοδότηση
από το
Ευρωπαϊκό
Κοινωνικό
Ταμείο (ΕΚΤ)
στην Ελλάδα. Η
Ειδική
Υπηρεσία
Συντονισμού και
Παρακολούθησης
Δράσεων ΕΚΤ
(ΕΥΣΕΚΤ) θα
ενεργεί ως
διαχειριστική
αρχή και η ΕΔΕΛ
(Επιτροπή
Δημοσιονομικού
Ελέγχου) ως
ελεγκτική
αρχή.
Δεσμεύσεις
που παρέχονται
από το οικείο
κράτος μέλος
45.         Οι
ελληνικές
αρχές παρέχουν
όλες τις
αναγκαίες διαβεβαιώσεις
όσον αφορά τα
ακόλουθα: 
–              
τηρούνται
οι αρχές της
ίσης και μη
διακριτικής μεταχείρισης
για την
πρόσβαση στις
προτεινόμενες δράσεις
και για την
εφαρμογή τους·
–              
πληρούνται
οι απαιτήσεις
που ορίζονται
από την εθνική
και ενωσιακή
νομοθεσία όσον
αφορά τις συλλογικές
απολύσεις·
–              
η Nutriart Α.Β.Ε.Ε.
έχει
συμμορφωθεί με
τις νομικές
υποχρεώσεις
της που
διέπουν τις
απολύσεις και
έχει δώσει τις
ανάλογες
παροχές στους
εργαζομένους
της·
–              
η Nutriart Α.Β.Ε.Ε.
κατέθεσε
αίτηση
πτώχευσης και
η σχετική
απόφαση του
δικαστηρίου
αναμένεται έως
το φθινόπωρο
του 2014· η Nutriart δεν
προτίθεται να
συνεχίσει τις
δραστηριότητές
της·
–              
οι
προτεινόμενες
δράσεις θα
παράσχουν
υποστήριξη σε
μεμονωμένους
εργαζομένους
και δεν
πρόκειται να
χρησιμοποιηθούν
για την
αναδιάρθρωση
εταιρειών ή
τομέων·
–              
οι
προτεινόμενες
δράσεις δεν θα
λάβουν
χρηματοδοτική
υποστήριξη από
άλλα ενωσιακά
ταμεία ή
χρηματοδοτικά
μέσα και θα αποφευχθεί
οποιαδήποτε
διπλή
χρηματοδότηση·
–              
οι
προτεινόμενες
δράσεις θα
είναι
συμπληρωματικές
προς τις
δράσεις που
χρηματοδοτούνται
από τα διαρθρωτικά
ταμεία· 
–              
η
χρηματοδοτική
συνεισφορά του
ΕΤΠ θα
συμμορφώνεται
με τους
διαδικαστικούς
και
ουσιαστικούς
κανόνες της
Ένωσης για τις
κρατικές
ενισχύσεις.
ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Πρόταση
προϋπολογισμού
46.         Το
ΕΤΠ δεν
υπερβαίνει το
μέγιστο ετήσιο
ποσό των 150 εκατομμυρίων
ευρώ (σε τιμές
του 2011), όπως
ορίζεται στο
άρθρο 12 του
κανονισμού (ΕΕ,
Ευρατόμ) αριθ.
1311/2013, της 2ας
Δεκεμβρίου 2013,
του Συμβουλίου
για τον
καθορισμό του
πολυετούς
δημοσιονομικού
πλαισίου για
την περίοδο 2014-2020[13].
47.         Αφού
εξέτασε την
αίτηση σχετικά
με την τήρηση
των
προϋποθέσεων
που προβλέπονται
στο άρθρο 13
παράγραφος 1
του κανονισμού
ΕΤΠ και αφού
έλαβε υπόψη
τον αριθμό των
στοχευόμενων
δικαιούχων,
τις
προτεινόμενες
δράσεις και το
εκτιμώμενο
κόστος, η
Επιτροπή
προτείνει την
κινητοποίηση
του ΕΤΠ για το
ποσό των
6 096 000 ευρώ, ποσό
που
αντιπροσωπεύει
το 60 % του
συνολικού
κόστους των
προτεινόμενων δράσεων,
προκειμένου να
παρασχεθεί
χρηματοδοτική
συνεισφορά για
την αίτηση.
48.         Η
προτεινόμενη
απόφαση για
κινητοποίηση
του ΕΤΠ θα
ληφθεί από
κοινού από το
Ευρωπαϊκό
Κοινοβούλιο
και το
Συμβούλιο, όπως
ορίζεται στο
σημείο 13 της
διοργανικής
συμφωνίας, της
2ας Δεκεμβρίου
2013, μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη
δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση[14].
Συναφείς
πράξεις
49.         Ταυτόχρονα
με την υποβολή
της εν λόγω
πρότασης για
απόφαση
κινητοποίησης
του ΕΤΠ, η
Επιτροπή θα υποβάλει
στο Ευρωπαϊκό
Κοινοβούλιο
και στο Συμβούλιο
πρόταση
μεταφοράς στην
αντίστοιχη γραμμή
του
προϋπολογισμού
για το ποσό των
6 096 000 ευρώ.
50.         Ταυτόχρονα
με την έκδοση
της εν λόγω
πρότασης απόφασης
για την
κινητοποίηση
του ΕΤΠ, η
Επιτροπή θα εκδώσει
απόφαση για
χρηματοδοτική
συνεισφορά, μέσω
εκτελεστικής
πράξης, που θα
τεθεί σε ισχύ
την ημερομηνία
έκδοσης της
προτεινόμενης
απόφασης για
την
κινητοποίηση
του ΕΤΠ από το
Ευρωπαϊκό Κοινοβούλιο
και το
Συμβούλιο.
Πρόταση
ΑΠΟΦΑΣΗ
ΤΟΥ ΕΥΡΩΠΑΪΚΟΥ
ΚΟΙΝΟΒΟΥΛΙΟΥ
ΚΑΙ ΤΟΥ ΣΥΜΒΟΥΛΙΟΥ
σχετικά
με την
κινητοποίηση
του Ευρωπαϊκού
Ταμείου
Προσαρμογής
στην Παγκοσμιοποίηση
σύμφωνα με το
σημείο 13 της
διοργανικής
συμφωνίας, της
2ας Δεκεμβρίου
2013, μεταξύ του Ευρωπαϊκού
Κοινοβουλίου,
του Συμβουλίου
και της Επιτροπής
για τη
δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή δημοσιονομική
διαχείριση
(αίτηση EGF/2014/001 EL/Nutriart)
ΤΟ
ΕΥΡΩΠΑΪΚΟ
ΚΟΙΝΟΒΟΥΛΙΟ
ΚΑΙ ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης,
Έχοντας
υπόψη τον
κανονισμό (ΕΕ)
αριθ. 1309/2013 του
Ευρωπαϊκού
Κοινοβουλίου
και του
Συμβουλίου,
της 17ης
Δεκεμβρίου 2013,
για το Ευρωπαϊκό
Ταμείο
Προσαρμογής
στην
Παγκοσμιοποίηση
(2014-2020) και την
κατάργηση του
κανονισμού (ΕΚ)
αριθ. 1927/2006[15],
και ιδίως το
άρθρο 15
παράγραφος 4
του εν λόγω
κανονισμού,
Έχοντας
υπόψη την
πρόταση της
Ευρωπαϊκής
Επιτροπής,
Ενεργώντας
σύμφωνα με τη
διαδικασία που
διατυπώνεται
στο σημείο 13 της
διοργανικής
συμφωνίας, της 2ας
Δεκεμβρίου 2013,
μεταξύ του
Ευρωπαϊκού
Κοινοβουλίου,
του Συμβουλίου
και της
Επιτροπής για
τη δημοσιονομική
πειθαρχία, τη
συνεργασία σε
δημοσιονομικά
θέματα και τη
χρηστή
δημοσιονομική
διαχείριση[16],
Εκτιμώντας
τα ακόλουθα:
(1)       Το
Ευρωπαϊκό
Ταμείο
Προσαρμογής
στην Παγκοσμιοποίηση
(ΕΤΠ) συστάθηκε
για να παρέχει
στήριξη στους
εργαζομένους
που απολύονται
και στους μη
μισθωτούς των
οποίων η
δραστηριότητα
έχει διακοπεί
ως αποτέλεσμα
μεγάλων
διαρθρωτικών
αλλαγών στη
μορφή του
παγκόσμιου
εμπορίου που
οφείλονται
στην
παγκοσμιοποίηση,
ως αποτέλεσμα
συνέχισης της
παγκόσμιας
χρηματοπιστωτικής
και
οικονομικής
κρίσης που
αναφέρεται
στον κανονισμό
(ΕΚ) αριθ. 546/2009[17] ή ως
αποτέλεσμα
μιας νέας
παγκόσμιας
χρηματοπιστωτικής
και
οικονομικής
κρίσης, και να
τους βοηθήσει
να
επανενταχθούν
στην αγορά
εργασίας.
(2)       Το
ΕΤΠ δεν
υπερβαίνει το
μέγιστο ετήσιο
ποσό των 150 εκατομμυρίων
ευρώ (σε τιμές
του 2011), όπως
ορίζεται στο
άρθρο 12 του
κανονισμού (ΕΕ,
Ευρατόμ) αριθ. 1311/2013
του Συμβουλίου
για τον
καθορισμό του
πολυετούς
δημοσιονομικού
πλαισίου για
την περίοδο 2014-2020[18].
(3)       Η
Ελλάδα υπέβαλε
αίτηση για
κινητοποίηση
του ΕΤΠ όσον
αφορά τις
απολύσεις στην
επιχείρηση Nutriart
Α.Β.Ε.Ε. και σε 25
προμηθευτές
και κατάντη
παραγωγούς:
στην ΑΡ. ΖΙΓΚΑΣ
& ΣΙΑ και σε 24 μη
μισθωτούς των
οποίων η
δραστηριότητα
έπαυσε και
εξαρτιόταν από
την κύρια
επιχείρηση,
στις 5
Φεβρουαρίου 2014,
και τη
συμπλήρωσε με
πρόσθετες
πληροφορίες
κατά τα
προβλεπόμενα
στο άρθρο 8
παράγραφος 3
του κανονισμού
(ΕΕ) αριθ. 1309/2013. Η εν
λόγω αίτηση
πληροί τις
απαιτήσεις που
ισχύουν για
τον καθορισμό
χρηματοδοτικής
συνεισφοράς
από το ΕΤΠ, όπως
ορίζονται στο
άρθρο 13 του
κανονισμού (ΕΕ)
αριθ. 1309/2013.
(4)       Σύμφωνα
με το άρθρο 6
παράγραφος 2
του κανονισμού
(ΕΕ) αριθ. 1309/2013, η
Ελλάδα
αποφάσισε να
παρέχει εξατομικευμένες
υπηρεσίες
συγχρηματοδοτούμενες
από το ΕΤΠ και
σε νέους ΕΕΑΚ.
(5)       Επομένως,
θα πρέπει να
κινητοποιηθεί
το ΕΤΠ για τη
χορήγηση
χρηματοδοτικής
συνεισφοράς
ποσού 6 096 000 ευρώ
σχετικά με την
αίτηση που
υπέβαλε η
Ελλάδα,
ΕΞΕΔΩΣΑΝ
ΤΗΝ ΠΑΡΟΥΣΑ
ΑΠΟΦΑΣΗ: 
Άρθρο 1
Στο
πλαίσιο του
γενικού
προϋπολογισμού
της Ευρωπαϊκής
Ένωσης για το
οικονομικό
έτος 2014,
κινητοποιείται
το ΕΤΠ για την
παροχή ποσού 6 096 000
ευρώ σε
πιστώσεις
ανάληψης
υποχρεώσεων
και σε
πιστώσεις
πληρωμών.
Άρθρο 2
Η
παρούσα
απόφαση
δημοσιεύεται
στην Επίσημη
Εφημερίδα της
Ευρωπαϊκής
Ένωσης.
Βρυξέλλες,
Για το
Ευρωπαϊκό
Κοινοβούλιο                     Για
το Συμβούλιο
Ο
Πρόεδρος                                                   Ο
Πρόεδρος
[1]               ΕΕ L 347 της 20.12.2013,
σ. 855.
[2]               Κανονισμός
(ΕΚ) αριθ. 1893/2006 του
Ευρωπαϊκού
Κοινοβουλίου
και του
Συμβουλίου,
της 20ής
Δεκεμβρίου 2006,
για τη θέσπιση
της
στατιστικής
ταξινόμησης
των οικονομικών
δραστηριοτήτων
NACE – αναθεώρηση 2
και για την τροποποίηση
του κανονισμού
(ΕΟΚ) αριθ. 3037/90 του
Συμβουλίου και
ορισμένων κανονισμών
των ΕΚ
σχετικών με
ειδικούς
στατιστικούς τομείς
(ΕΕ L 393 της 30.12.2006, σ. 1).
[3]               Σύμφωνα με
το άρθρο 3 τρίτο
εδάφιο του
κανονισμού (ΕΚ)
αριθ. 1927/2006.
[4]               Κανονισμός
(ΕΚ) αριθ. 1893/2006 του
Ευρωπαϊκού
Κοινοβουλίου
και του
Συμβουλίου,
της 20ής
Δεκεμβρίου 2006,
για τη θέσπιση
της
στατιστικής ταξινόμησης
των
οικονομικών
δραστηριοτήτων
NACE – αναθεώρηση 2
και για την
τροποποίηση
του κανονισμού
(ΕΟΚ) αριθ. 3037/90 του
Συμβουλίου και
ορισμένων κανονισμών
των ΕΚ
σχετικών με
ειδικούς
στατιστικούς
τομείς (ΕΕ L 393 της
30.12.2006, σ. 1).
[5]               Κανονισμός
(ΕΕ) αριθ. 1046/2012 της
Επιτροπής, της
8ης Νοεμβρίου 2012,
σχετικά με την
εφαρμογή του
κανονισμού (ΕΚ)
αριθ. 1059/2003 του
Ευρωπαϊκού
Κοινοβουλίου
και του
Συμβουλίου για
τη θέσπιση
μιας κοινής
ονοματολογίας
των εδαφικών
στατιστικών
μονάδων (NUTS), όσον
αφορά τη
διαβίβαση των
χρονοσειρών
για τη νέα
περιφερειακή
κατανομή (ΕΕ L 310
της 9.11.2012, σ. 34).
[6]               κατά την
έννοια του
άρθρου 3
στοιχείο α) του
κανονισμού
ΕΤΠ.
[7]               Κατά την
έννοια του
άρθρου 3
στοιχείο β) του
κανονισμού
ΕΤΠ.
[8]               Η Nutriart Α.Β.Ε.Ε.
κατέθεσε
αίτηση
πτώχευσης στις
21 Ιουνίου 2013.
[9]               Στην
Ελλάδα το όριο
της φτώχειας
είναι 5 508 ευρώ
ανά έτος ανά
άτομο (για
φυσικά
πρόσωπα) και 11 986
ευρώ για νοικοκυριά
με δύο
ενήλικες και
δύο παιδιά
ηλικίας έως 14
ετών.
[10]             Πηγή:
ΕΛ.ΣΤΑΤ. Έρευνα
για το
εργατικό
δυναμικό του τέταρτου
τριμήνου του 2013 
[11]             Οι
ακαθάριστες
επενδύσεις
παγίου
κεφαλαίου (ΑΕΠΚ)
ορίζονται
στους εθνικούς
λογαριασμούς
ως εξαγορές
μείον πωλήσεις
παραχθέντων
πάγιων
ενεργητικών
στοιχείων, ήτοι,
ενεργητικών
στοιχείων που
προορίζονται
για χρήση στην
παραγωγή άλλων
αγαθών και
υπηρεσιών για περίοδο
άνω του ενός
έτους.
[12]             Ελληνική
Συνομοσπονδία
Εργατών
Ελλάδος (ΓΣΕΕ)
[13]             ΕΕ L 347 της 20.12.2013, σ.
884.
[14]             ΕΕ C 373 της 20.12.2013,
σ. 1.
[15]             ΕΕ L 347 της 20.12.2013, σ.
855.
[16]             ΕΕ C 373 της 20.12.2013,
σ. 1.
[17]             ΕΕ L 167 της 29.6.2009, σ.
26.
[18]             ΕΕ L 347 της 20.12.2013, σ.
884.